Case ID: 1166575
Sentence 30: Etibardan sui-istifadə etmə həm də təqsirkarın əvəzsiz olaraq özünün və ya üçüncü şəxslərin xeyrinə əmlakı və ya ona olan hüququ ələ keçirmək məqsədi ilə üzərinə götürdüyü hər hansı öhdəliyi yerinə yetirmək niyyətində olmadığı halda, məsələn, kredit müəssisələrindən müəyyən məbləğdə kredit və ya zərər çəkmiş şəxsdən borc alaraq bunları qaytarmaq məqsədi güdmədiyi, hər hansı işin görülməsi, xidmətlərin göstərilməsi öhdəliyini üzərinə götürüb bunun üçün əvvəlcədən avans kimi müəyyən məbləğdə pul alaraq həmin işi görmədiyi (xidməti göstərmədiyi) və görmək (xidmət göstərmək) niyyətində olmadığı hallarda da baş verir.» Cinayət işinin 6-cı cildinin 189-193 və 212-213-cü vərəqlərində olan qərarlardan görünür ki, Azərbaycan Respublikası Vergilər Nazirliyi yanında x7 Araşdırılması Departamentində istintaq olunan cinayət işi üzrə «xxxx» MMC-nin direktoru Təqsirləndirilən şəxs Azərbaycan Respublikası CM-nin 213.2.2-ci maddəsi ilə təqsirləndirilən şəxs qismində cəlb edilmiş, sonuncu istintaqdan gizləndiyi üçün barəsində 21 fevral 2014-cü il tarixdə axtarış elan edilmiş, 03 mart 2014-cü il tarixdə isə Bakı şəhəri, Yasamal rayon məhkəməsinin hakimi Fuad Babayevin qərarı ilə barəsində həbs qətimkan tədbiri seçilmişdir.